Kokšetau aukštuma

Kokšetau aukštuma () – aukštuma šiaurės Kazachstane, Kazachijos kalvyno šiaurinėje dalyje. Aukštis iki 947 m (Kokšė arba Siniuchos kalnas). Sudaryta daugiausia iš devono ir silūro granito, smarkiai paveikto denudacijos procesų. Gausu ežerų (Kokšetau ežerynas).

Kokšetau aukštumoje vyrauja pušynai, daubose – beržų ir drebulių miškai. Šiaurinėse priekalnėse plyti miškastepė, pietinėse – miškastepė ir stepės. Šiaurės vakarinė Kokšetau aukštumos dalis paskelbta Kokšetau nacionaliniu parku. Aukštumoje įsikūręs Kokšetau miestas.

Šaltiniai 

Kazachstano geografija
Aukštumos